Vendsyssel Håndbold tabte torsdag til Skive fH i den anden og afgørende kvalifikationskamp til Boxer-Dameligaen.

Vendsyssel Håndbold må tage en sæson mere i 1.division. Det måtte de sande, da de torsdag tabte 33-28 (15-14) til Skive fH i den afgørende kval-kamp. Det betyder, at Skive fH samlet set har den højeste målscorer og det bliver derfor dem, der kan rykke op i Boxer-Dameligaen næste sæson. - Alt i alt en flot sæson af vores hold som har flyttet sig løbende. Nu står den på kort ferie, inden vi kigger frem mod den kommende sæson, skriver Vendsyssel Håndbold på sin facebookside.